**НАРОДНО ЧИТАЛИЩЕ „ПРАВДА-1905“**

село Новачене, община Ботевград, област Софийска

**ГОДИШЕН ОТЧЕТ ЗА ДЕЙНОСТТА**

**НА**

**НАРОДНО ЧИТАЛИЩЕ „ПРАВДА-1905“ СЕЛО НОВАЧЕНЕ**

**ПРЕЗ 2020 ГОДИНА**

През изминалия период читалищната дейност на всички институцииработещи с хора и публики беше затруднена от създалата се обстановка.

Отчетният период обхваща периода януари-декември 2020 година. В трудната година на пандемия, читалището не отстъпва от позициите си и изпълнява мисията си да създава и разпространява духовни ценности, въпреки затворените физически пространства и забраните за събиране на хора. Годината бе насочена в постоянна и отговорна работа на Настоятелството, читалищния колектив, на художествения ръководител, на участниците в състави за изпълнението на най- важната функция на читалището, да бъде културно–просветен и информационен център за населението на с.Новачене.

**Организационната структура на читалището през годината**

**бе следната:**

* **Върховен орган –** Общо събрание от всички

читалищни членове.

* **Настоятелство на читалището в състав:** Председател – Нина Петкова

 и членове: Изабела Маринова, Момчил Узунов, Тотка Тодорова, Стефка Александрова.

* **Проверителна комисия за контрол върху дейността в**

**състав:** Нели Петрова – Председател

и членове: Таня Накова и Христена Вутова.

През 2020 година Читалищното настоятелство проведе едно заседание, на което са внесени и разгледани различни материали, от които по важните са:

* Да се положат максимални усилия за запазване

развитието на художествените състави.

* Привличане на деца и млади хора в живота на

читалището.

* Мотивиране на самодейците.
* Да се поддържа в добър вид МТБ.
* Да участва и присъства във всички местни празници и

изяви.

В работата на Настоятелството приоритет имаше развитието на творчеството сред подрастващото поколение. Остава проблемът със занижения брой танцьори и липсата на по-млади попълнения.

 Основните направления в работата на НЧ „Правда-1905“ е развитие и опазване на културния живот в село Новачене.

 То е живата връзка на населението и подрастващите с нематериалното културно наследство.Чрез самодейните и художествено – творчески групи читалището спомага за запазването на това наследство.За съжаление по независещи от наша страна причини много от предвидените в културния ни календар чествания и събития не се състояха.

**Проведени мероприятия за 2020 година:**

* Посрещане на баба Марта;
* Тържествено честване на 3-ти март;
* Участие в онлайн инициативата „Предай нататък“;
* Създаване на онлайн конкурси на тема „Великден“ и „Най-оригинално великденско яйце“;
* 29-ти ноември - честване на143 години от Освобождението на село Новачене;
* Участие чрез дарителство в инициативата „Заедно за Васко“ от гр.Етрополе.

Във времето на пандемия дистанционните читалищни дейности са алтернатива на затворените физически пространства за неформално учене.

Съхраняването и предаването на традициите ще си остане основна цел в дейността ни, а с желанието и участието на самодейците това се случва.

**БИБЛИОТЕКА**

Център на дейността на читалищата от край време е читалищната библиотека. Нейното състояние отговаря на реалните потребности на хората от селото, но има още

какво да се желае. Състоянията на хранилищата не са добри. Библиотеката е включена в Регистъра на обществените библиотеки в България. Тя разполага с интернет в читалнята с обособени 2 работни места. Старае се да приобщи читателите и особено учащите към книгите и ползването на библиотеката за информационен център за знания.

В читалнята се предлага освен безплатно ползване на интернет, отпечатване и сканиране на документи. Набавянето на нови заглавия се извършва със средства от дарения. Библиотеката при читалището разполага с фонд – 20 074 единици.

 За популяризиране дейността на читалището, редовно се поддържаше фейсбук страница, предоставяща разнообразна информация.

През изминалата година читалището работи по утвърдени субсидии отпуснати от държавния и общински бюджет, членски внос, дарителства и др. Държавната субсидия изразходвахме главно за заплати,осигурителни вноски на читалищните служители и консумативи за нуждите на читалището.

Считаме, че през изминалата година нямахме възможност да постигнем много от нещата, които бяхме заложили в план-програмата за 2020г. Надяваме се на една по-хубава и здрава 2021 година. С възможност за повече изяви и организиране на тържества. Проблемите, с които се сблъскваме са застаряващото население, липсата на достатъчно средства, за да осъществим всички идеи, които имаме и лошото състояние на материалната база в читалнята и заемната.

Не бива да подминаваме истината, че през последните години, читалищната дейност донякъде се измества от различните медии и интернет, но то ще продължи да съществува, защото хората имат нужда от него.

В заключение – със своята работа читалището допринася за съхраняване на традициите и за повишаване на информираността на жителите. Защото всяко честване на бележита личност, всяко събитие или културно мероприятие, възпитават у подрастващите навици да ценят изкуството.

**26.03.2021г. Председател........................... с.Новачене /Нина Петкова/**